Ayon sa mga urot sa House, lumamon 'este kumain si Cong. kasama ang isa pang kinawatan 'este' kinatawan pero matapos ang masarap na kainan 'e bigla na lang umalis without paying his bill.
Maging 'yun kanyang dyolalays ay hindi binayaran ang chit ng bossing nila at bigla na lang sumunod sa kanilang amo palabas ng restaurant.
Dahil hindi naman kilala ng pobreng waiter na isa siyang mambabatas, agad n'yang hinanting 'este hinanap, sa takot kasi na siya ang mag-abono ng nilamon ni Cong.
At sa pagtatanong ng waiter ay nakita niyang nasa loob ng session hall ang naturang mambabatas kaya ang ginawa ng waiter ay inabangan siya hanggang sa lumabas ng session hall.
Nang makita si Cong. ay lumapit at kinausap ng waiter ang mambabatas para singilin sa kanyang kinain at ininom.
Para hindi mapahiya si Cong. ay nagkunwaring inuutusan niya ang waiter at nagpapa-deliver pa ng food sa kanyang office.
Hehehe…comedy ka rin pala Mr. Congressman?!
Moral Lesson: Sa susunod bago tumayo matapos lumafang magbayad muna…kaawa-awa naman ang waiter gayong ang kinakain naman ng mambabatas ay naka-reimburse sa kanyang tanggapan.
Ang pangalan ni Mambabatas ay katunog ng pangalan ng isang cabinet secretary na hate na hate ng madlang pipol ngayon.
Kuha n'yo na ba?
Para sa mga reaksiyon, suhestiyon, reklamo at sumbong, magtext sa 0915.804.76.30 o mag-email sa [email protected] Para sa mga nakaraang isyu ng BULABUGIN please visit https://hatawtabloid.com